Document ID: 32006R1031

32006R1031
L 186/11
SLUŽBENI LIST EUROPSKE UNIJE
04.07.2006.
UREDBA KOMISIJE (EZ) br. 1031/2006
od 4. srpnja 2006.
o provedbi Uredbe (EZ) br. 808/2004 Europskog parlamenta i Vijeća o statistici Europske zajednice o informacijskom društvu
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 808/2004 Europskog parlamenta i Vijeća od 21. travnja 2004. o statistici Zajednice o informacijskom društvu (1), a posebno njezin članak 8.,
budući da:
(1)
Uredbom (EZ) br. 808/2004 donesen je zajednički okvir za sustavnu izradu statistike Zajednice koja se odnosi na informacijsko društvo.
(2)
U skladu s člankom 8. stavkom 1. Uredbe (EZ) br. 808/2004, potrebno je usvojiti provedbene mjere kako bi se odredili podaci koji će biti prikupljani za izradu statistike iz članaka 3. i 4. te Uredbe, i odrediti rokove za njihov prijenos.
(3)
Mjere predviđene ovom Uredbom u skladu su s mišljenjem Odbora za statistički program, osnovanog na temelju Odluke Vijeća 89/382/EEZ, Euratom (2),
DONIJELA JE OVU UREDBU:
Članak 1.
Podaci koji se trebaju prenositi za izradu statističke Zajednice o informacijskom društvu, kako je utvrđeno člankom 3. stavkom 2. i člankom 4. Uredbe (EZ) br. 808/2004, opisani su u prilozima I. i II. ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 4. srpnja 2006.

Labels: 11
4
19
0
12